Ma sem állt le a kormánykommunikáció. Halász János Debrecenben arról beszélt, hogy „megdöbbentő és nagyon aggasztó, hogy a Soros-hálózat már a magyar bíróságokra is betette a lábát”. A Fidesz parlamenti frakciójának szóvivője tulajdonképpen megismételte azt, amit kollégái a napokban mondtak: szerinte a „Soros-hálózat" nemcsak jogsegéllyel, hanem a bírók befolyásolásával is segíti a migránsokat abban, hogy Európába tartsanak. Halász szerint ez szembemegy a magyar emberek és a magyar kormány akaratával, és fenyegeti az igazságszolgáltatás függetlenségét és a nemzetbiztonságot is. „Ezért a Fidesz közérdekű adatigényléssel fordul a bíróságokhoz a Soros-hálózat befolyása miatt” – jelentette be a frakciószóvivő, aki hozzátette, hogy a magyar emberekkel együtt szeretnék tudni, hogy pontosan kik, milyen szervezetek, mikor, hol, kiknek tartottak eddig ilyen migránspárti érzékenyítő tréningeket a magyar bíróságok dolgozóinak.
Korábban már többször felmerült, hogy a Fidesz szeretné a magyar bíróságokat az ellenőrzése alá vonni, akár úgy is, hogy a bírói karba a párthoz lojális embereket emel be. Erről persze nyilvánosan nem beszél sem a Fidesz, sem a kormány, de a fenti kijelentések egyre inkább abba az irányba mutatnak, hogy a következő időszakban megkezdődik a független bíróságok elleni harc.
2018. május 28., hétfő 08:22
Nonemart a kérdésedre a válasz:a 2. Mohácsig!
2018. május 27., 17:42
Sorosnak halvány nyoma sincs a magyar bíróságokon. Ez nem vitás. A rendszer meg fasizálódik - ez sem vitás ! Az egyetlen kérdés az emberi aljasság, azaz, meddig követi a bagázs a vezért, akiről szintén nyilvánvaló, hogy kényszeres elmebajos ?
2018. május 27., 13:46